آوروپا کومیسیونو، گاز ساتیشین‌داکی تک اللشمه ایله باغلی بولغاریستانین 77 میلیون آورو جزا اؤدمه‌سینه قرار وئریب.
کومیسون، دولته عایید بولغاریستان انرژی هولدینگی‌نین (BEH)،دوغالگاز داغیتیمیندا "تک ال اولدوغو سببی ایله" بولغاریستانا 77 میلیون یورو جزا کسدی.
آوروپا بیرلیگی‌نین رقابت کومیساری مارگارت وستاگر، بلژیک‌ین باشکندی بروکسل‌ده مطبوعاتا وئردیگی آچیقلامادا، آوروپا کومیسونو‌نون، 2010-2015 دؤورونده بولغاریستاندا گاز پایلاما بازارینی الینده ساخلایان بولغاریستان انرژی هولدینگی‌نین باشقا اوپراتورلارین سکتورا گیرمه‌سینه مانع اولدوغونون آشکار ائدیلدیگینی دئییب.
وستاگر، کومیسونون، بولغاریستان انرژی هولدینگی‌نین "تک الینی" سونلاندیرماسی اوچون بولغاریستانی ایناندیرماغا وورغولایا‌راق بون‌دان اؤلکه‌دکی توکه‌تیجی‌لرین ضررلی چیخاجاغینی قئید ائدیب.
اؤلکه‌ده طبیعی گاز تامین ائده‌جک آلترناتیو بیر شیرکت اولمادیغی اوچون بولغاریستانا 77 میلیون یورو پول جزاسی کسیلدیگینی بیل‌دیرن وستاگر، گاز ساتیشیندا داها گئنیش ایمکان‌لار تقدیم ائده‌جک بیر بازار یارادیلماسی لازیم اولدوغونا دقتی چکدی.
بولغار مطبوعاتینا دانیشان بولغاریستان انرژی ناظیری تمنوژکا پتکووا دا بولغاریستان انرژی هولدینگی‌ باره‌ده دانیشیق‌لارین اوغورسوز اولدوغونو قبول ائده‌رک،
"بولغار انرژی سکتورونون اؤزللشدیریلمه‌سی بیزیم اوچون قبول ائدیلمز بیر قرار اولار." آچیقلاماسینی ائتدی.
بولغار گاز پایلاما سکتورونون اؤلکه‌نین میللی امنیت مسئله‌سی اولدوغونو وورغولایان پتکووا،
"گری آددیم آتمایان میللی امنیتیمیز قیرمیزی خطیمیزدیر. بو قرار قارشی‌سیندا حکومتیمیز، انرژی سکتورون‌داکی میللی و مالی ماراق‌لاریمیزی ساوونمایا حاضیر." ایفاده‌لرینی ایستیفاده ائتدی.
